16 “Bonang! Ke le romela le le joaloka linku har’a liphiri;+ ka hona le be seli joaloka linoha+ ’me leha ho le joalo le hloke molato joaloka maeba.+ 17 Itebeleng khahlanong le batho;+ etsoe ba tla nehelana ka lōna makhotleng+ a libaka, ’me ba tla le shapa+ ka lisynagogeng+ tsa bona. 18 Le tla hulanyetsoa ka pel’a babusisi le marena+ ka lebaka la ka, hore e be bopaki+ ho bona le ho lichaba. 19 Leha ho le joalo, ha ba nehelana ka lōna, le se ke la tšoenyeha ka hore na le tla bua joang kapa eng; kaha seo le tla se bua le tla se fuoa ka hora+ eo; 20 etsoe hase lōna ba buang, empa ke moea oa Ntat’a lōna o buang ka lōna.+ 21 Ho ekelletsa moo, mor’abo motho+ o tla nehelana ka mor’abo lefung, le ntate a nehelane ka ngoana oa hae lefung, ’me bana ba tla tsohela batsoali matla ’me ba tla etsa hore ba bolaoe.+ 22 Le tla hlouoa ke batho bohle ka lebaka la lebitso la ka;+ empa ea mameletseng ho fihlela bofelong ke eena ea tla pholoha.+ 23 Ha ba le hlorisa motseng o mong, le balehele ho o mong;+ etsoe kannete ke re ho lōna, Ho hang le ke ke la phetha ho potoloha+ le metse ea Iseraele ho fihlela Mor’a motho a fihla.+